

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-33136-IUP-7/2022**

Заводни број:**351-473/2022-01**

Дана: 22.09.2022. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, Ђаковић Драгане из Оџака, улица Јурија Гагарина бр. А1, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 11/22), Решења 03-19-10-2/2021-02 од 25.01.2021. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се** инвеститору, **Ђаковић Драгани из Оџака**, улица Јурија Гагарина бр. А1, **дозвола за употребу стамбеног објекта П+Пот са прикључцима на комуналну инфраструктуру,** изграђеног на кат.парцели број **2471 к.о. Оџаци,** површине660 m2.

**Бруто површина објекта број 1 износи 147 m2.**

Објекат је категорије А, класификационе ознаке 111011.

Радови су изведени на основу Решења о грађевинској дозволи број: ROP-ODZ-33136-CPI-2/2021 од 13.04.2021. године.

Саставни део овог Решења чини:

* Елаборат геодетских радова-снимање стамбеног објекта број 952-092-67490/2022 од 08.08.2022. године израђен од стране ГБ „ ДП Геометар“ Оџаци, ул. Сомборска бр.16 и
* Потврда израђена од стране одговорног пројектанта, Стаменковић Ненада из Оџака, лиценца број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола и да је прикључен на комуналну инфраструктуру;
* Енергетски пасош број: ЕП000705502 од 28.07.2022. године, издат од стране „Aliquantum” доо Нови Сад.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

Инвеститор радова, Ђаковић Драгана из Оџака, улица Јурија Гагарина бр. А1, преко пуномоћника, Стаменковић Ненада из Оџака, поднели су овом Одељењу, преко централне евиденције обједињене процедуре електронским путем, захтев за издавање употребне дозволе за радове ближе описане у диспозитиву овог решења.

Уз захтев, подносилац захтева је доставио:

* Елаборат геодетских радова-снимање стамбеног објекта број 952-092-67490/2022 од 08.08.2022. године израђен од стране ГБ „ ДП Геометар“ Оџаци, ул. Сомборска бр.16;
* Потврда израђена од стране одговорног пројектанта, Стаменковић Ненада из Оџака, лиценца број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола и да је прикључен на комуналну инфраструктуру;
* Енергетски пасош број: ЕП000705502 од 28.07.2022. године, издат од стране „Aliquantum” доо Нови Сад;
* Решење РГЗ Сектор за дигиталну трансформацију-Одељење за адресни регистар број: 952-02-10-092-34683/2022 од 29.08.2022. године;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник Светлана Јовановић

Руководилац Одељења,

дипл.инж.грађ. Татјана Стаменковић